Геология институты (Рәсәй Фәндәр академияһы Өфө фәнни үҙәге)

Рәсәй Фәндәр академияһы Өфө фәнни үҙәгенең Геология институты — федераль  дәүләт бюджет фән учреждениеһы, Башҡортостан Республикаһындағы төп ғилми-тикшеренеү   учреждениеһы; геотектоника; палеозой стратиграфияһы; кайнозой геологияһы; геофизика; магматизм; метаморфизм; мәғдән ятҡылыҡтары; палеовулканология һәм  металлогения; геохимия һәм изотоплы геология; гидрогеология һәм геоэкология өлкәләрендә тикшеренеүҙәр алып бара.
Институтта 5 ғилми һөнәр буйынса аспирантура бар, «Геологический сборник» журналы нәшер ителә.

 Тарихы 
Рәсәй Фәндәр академияһы Өфө фәнни үҙәгенең Геология институты 1951 йылда Өфөлә СССР Фәндәр академияһы Башҡортостан филиалының  Тау-геология институты  булараҡ асыла,  1967 йылдан — СССР Фәндәр академияһы Башҡортостан филиалының геология  институты, 1992 йылдан — хәҙерге статуста.

 Етәкселеге 
Институт директорҙарыТарихи күҙәтеү: РФА өфө ғилми үҙәге геология институты:

 1951 — Г. В. Вахрушев
 1954 — А. И. Олли
 1965 — С. Г. Фәттәхетдинов
 1968 — Йосопов Билал Мөғтәсим улы
 1975 — Камалетдинов Морат Абдулхаҡ улы
 1991 — Пучков  Виктор Николаевич

 Эш йүнәлештәре 
Файҙалы ҡаҙылма ятҡылыҡтарының барлыҡҡа килеү шарттарын өйрәнеү, Башҡортостан Республикаһында  геодинамика, геоморфология һәм тектоника, Уралдың һәм Көнсығыш Европа платформаһының стратиграфияһы.

 Институттың структураһы 
Лабораториялары:
 геотектоника (Рәсәй Фәндәр академияһы мөхбир ағзаһы В. Н. Пучков)
 палеозой стратиграфияһы (геология-минералогия фәндәре кандидаты О. В. Артюшкова)
 кайнозой геологияһы (геология-минералогия фәндәре кандидаты Г. А. Данукалова)
 геофизика  (физика-математика фәндәре докторы И. В. Голованова)
 магматизм  (геология-минералогия фәндәре докторы Д. Н. Сәлихов)
 метаморфизм  (геология-минералогия фәндәре докторы А. А. Алексеев)
 геохимия һәм изотоплы геология (геология-минералогия фәндәре кандидаты В. М. Горожанин)
 мәғдән ятҡылыҡтары (геология-минералогия фәндәре докторы В. И. Сначев)
 палеовулканология һәм металлогения (геология-минералогия фәндәре кандидаты А. М. Косарев)
 гидрогеология һәм геоэкология (геология-минералогия фәндәре докторы Р. Ф. Абдрахманов)

 Минераль сеймалды  анализлау бүлеге.

 Әҙәбиәт 

 Институт геологии УНЦ РАН. Маршрут длиною в 60 лет. Уфа, 2011.
 Пучков В. Н. «Палеогеодинамика Южного и Среднего Урала», Уфа: ГИЛЕМ, 2000. 146с.
 Р. Ф. Абдрахманов, В. И. Мартин, В. Г. Попов, А. П. Рождественский,А. И. Смирнов, А. И. Травкин. «Карст Башкортостана»,

Уфа: Информреклама, 2002.

 Р. Ф. Абдрахманов, В. Г. Попов «Геохимия и формирование подземных вод Южного Урала», Уфа: АН РБ, Гилем, 2010.
 Казанцева Т. Т. «Аллохтонные структуры и формирование земной коры Урала». М.: Наука, 1987.

 Хеҙмәттәре 
Институттың ҡаҙаныштары:   Урал  һәм Урал буйы рельефының йәшен нигеҙләү; уның тектоникаһы; Уралдың һәм Урал алды ситке бөгөлөшөнөң шарьяжлы-шыуышыулы төҙөлөшө иҫбатланған; Уралдың палеозой  геодинамикаһы өйрәнелгән; Көньяҡ Уралдың палеовулканологик картаһы төҙөлгән; йылы ағымының Уралдағы аномалияһы асыҡланған); Көньяҡ Урал  һәм Урал алды рельефының  мезозойҙағы һәм кайнозойҙағы  үҫеше өйрәнелгән һ.б.

 Иҫкәрмәләр 

 Һылтанмалар 

 Башҡорт энциклопедияһында мәҡәлә
 Институты сайты
Категория:Өфө фәнни үҙәге
Категория:Өфө мәғарифы
Категория:Википедия:Статьи с переопределением значения из Викиданных